**H O T Ă R Â R E**

**privind desemnarea reprezentantului Consiliului Judeţean Cluj în Comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă și Centru Judetean de Resurse și Asistență Educațională Cluj**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 35 din 18.02.2022 la privind desemnarea reprezentantului Consiliului Judeţean Cluj în comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă și Centru Judetean de Resurse și Asistență Educațională Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 6011/15.02.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 6028/15.02.2022 şi Avizul cu nr. 6011 din 3.03.2022 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Inspectoratului Școlar Județean Cluj nr. 1105/08.02.2022 înregistrată la Consiliul Județean Cluj cu nr. 5059/08.02.2022 și 5080/09.02.2022 prin care se solicită desemnarea prin hotărâre de consiliu județean a unui reprezentant și a unui membru suplean al acestuia care să facă parte din comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă;

Luând în considerare prevederile:

* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și f) și alin. (5) lit. a) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
* art. 257 din Legea educaţiei naţionale nr. 1/2011, cu modificările şi completările ulterioare;
* art. 5 alin. (4) lit. c) și alin. (6), alin. (8) și alin. (9) lit. c) din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministrului Educației nr. 4597/2021, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se desemnează doamna Jucan Andreea Maria în calitate de reprezentant al Consiliului Județean Cluj în Comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă și Centru Judetean de Resurse și Asistență Educațională Cluj.

**Art. 2.** Se desemnează doamna Mocean Maria Florina în calitate de membru supleant în comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă și Centru Judetean de Resurse și Asistență Educațională Cluj.

**Art. 3.** Persoanele desemnate la art. 1 și 2 vor participa ca reprezentanți ai Consiliului Județean Cluj în comisiile de evaluare a probei de interviu pentru posturile de director și director adjunct din unitățile de învățământ special, centre școlare pentru educație incluzivă și Centru Județean de și Centru Judetean de Resurse și Asistență Educațională Cluj în toate cazurile de vacanță a funcțiilor menționate mai sus.

**Art**. **4.** La data comunicării prezentei hotărâri,se abrogă Hotărârea Consiliului Judeţean Cluj nr. 201/2021 privind desemnarea reprezentantului Consiliului Judeţean Cluj în Comisia de evaluare a probei de interviu pentru posturile de director și director adjunct din unităţile de învăţământ special, centre școlare pentru educație incluzivă și Centru Judetean de Resurse și Asistență Educațională Cluj.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, precum și persoanele nominalizate la art. 1 și 2.

**Art. 6.** Prezenta hotărâre se comunică Direcţiei Generale Buget-Finanţe, Resurse Umane; Inspectoratului Școlar Județean Cluj, persoanelor nominalizate la art. 1 și 2, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 35 din 7 martie 2022**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.*